Ανοίγεις την πόρτα, κατεβαίνεις 5 σκαλάκια και βγαίνεις στην υπέροχη θάλασσα των Φλαμπουριών. Το σπίτι έχει ό,τι χρειάζεσαι και η αύρα του τόπου είναι καταπληκτική. Το εξωτερικό ντους με ζεστό και κρύο νερό, και η βεράντα που βλέπει στην παραλία και τα αρμυρίκια, είναι θεραπεία από μόνα τους. Η δύση του ήλιου, απέναντι από το σπίτι, είναι κάθε μέρα στο πιάτο σου. Το βράδυ ακούγεται ένας γκιώνης που σε νανουρίζει στα πιο γλυκά σου όνειρα. Δεν θες να πάρεις ποτέ την πετσέτα σου από την παραλία, ούτε και χρειάζεται.